**Ultimul**

*Casian Maftei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Simt dureros de tare

torentul de iubire

care mă izbește spre tine...

Ca apa de foc,

ca rana dintre tine și mine...

Oho, iubito!...

Cât ești de aproape

de amărăciunea vaietului,

și strigătului,

mugetului leului cu coamă gri,

Ca gura ta

sărutată de gândul meu...

Oho, iubito,

cât ești de împleticită

în coama lui!

Galopezi, oho,

spre ținutul ouălor

de broască țestoasă,

Și nu știi urmele întoarcerii mele,

în pieptul tău,

înșirate, una câte una,

Pe respirația fierbinte

din noaptea alfa!...

Uită

privirea rămasă pe masa goală,

după bal...

Sunt trecut de ultimul

Ce sunt...

Uită toată privirea

care te-a urmat goală,

În zâmbetul întins pustiu

în mine,

rămas ultimul...

Ultimul.